**211015**

**Тербелетін орындыққа ұқсайтын мінажат**

***«Ал мен Жаратқан Иеге үмітпен қараймын. Өзімді құтқаратын Құдайдың көмек көрсетуін күтемін. Айтқан дұғаларым Құдайымның құлағына жетеді».***

***(Миха 7:7)***

Өнертапқыш Бенджамин Франклин, әсіресе аналар мен сәбилерге өте қатты ұнайтын тербелетін орындықты ойлап тапты. Орындық қисық, әдетте ағаштан жасалған аяқтарға сүйенеді, бұл оған артқа және алға жайлап серпілуге мүмкіндік береді.

Автор Джоанн Дойл «Мінажат - тербелетін орындыққа ұқсайды» дейді. Менің ойымша, бұл керемет ұқсастық. Киелі кітаптағы Миха кітабында мінажат етудің екі бөлігі бар екені айтылған. Миха былай деп жазды: “Ал мен Жаратқан Иеге үмітпен қараймын. Өзімді құтқаратын Құдайдың көмек көрсетуін күтемін. Айтқан дұғаларым Құдайымның құлағына жетеді.”. Мінажат үмітпен қарауды да, сонымен қатар жауапты Құдайдан күтуді де қамтиды. Дойл былай дейді: «Сіз алға қарай тербеліп, өзіңізден және Жаратқан Иеден: «Бұл менің Құдайдан жауап алатын күнім бе?» деп сұрайсыз, содан соң жауаптың келмейтінін көргенде, сіз Оның дұрыс уақытын күтіп, артқа қарай тербелесіз».

Егер сіз бір кездері тербелетін орындықта отырып көрген болсаңыз, оның тыныштандыратын әсері бар екенін білесіз. Біз Исаға мінажат етіп, күткенде, біз сергіп, демалғандай боламыз. Дойл: «Сіз оның жауабын асыға күтіп, содан кейін қайтадан Оның жұмыс істегенін күтіп, демалыңыз. Бір күні ... Иса сіздің жүрегіңіздің қалауын сіздің ойыңызға тіпті келмейтін жолмен орындайды.» – дейді.

Күту қиын. Алайда, 1 Қорынттықтарға 2:9 -дағы сөздерге назар аударсаңыз – бұл сізге күтуге көмектеседі: «Алайда (Киелі жазбаларда) алдын ала жазылғандай, көз көріп, құлақ естімеген, адам ойына ешқашан келмеген игіліктерді Құдай Өзін сүйетіндерге дайындап қойған.» (1 Қорынттықтарға 2: 9).